**Likumprojekts**

**Grozījumi likumā „Par valsts kompensāciju cietušajiem”**

Izdarīt likumā „Par valsts kompensāciju cietušajiem” (Latvijas Republikas Saeimas un Ministru Kabineta Ziņotājs, 2006, 13.nr.; 2007, 24.nr.; 2008, 24.nr.; 2009, 14.nr.; Latvijas Vēstnesis, 2009, 194.nr.) šādus grozījumus:

1. Izteikt 1.pantu šādā redakcijā:

„**1.pants. Likuma mērķis**

Likuma mērķis ir nodrošināt fiziskajai personai, kura Kriminālprocesa likumā noteiktajā kārtībā ir atzīta par cietušo (turpmāk — cietušais), tiesības saņemt valsts kompensāciju par tīša noziedzīga nodarījuma rezultātā radīto morālo aizskārumu, fiziskajām ciešanām vai mantisko zaudējumu (turpmāk — kaitējums).”

1. 2.pantā:

papildināt otro daļu pēc vārdiem „Kriminālprocesa likumu” ar vārdiem „un Civilprocesa likumu”;

papildināt pantu ar 2.1daļu šādā redakcijā:

„(2.1) Šā likuma izpratnē persona, pret kuru uzsākts kriminālprocess, aizturētais, aizdomās turētais, apsūdzētais, persona, pret kuru notiek process medicīniska rakstura piespiedu līdzekļu noteikšanai, vai notiesātais uzskatāms par noziedzīga nodarījuma izdarītāju.”

1. Papildināt 3.pantu ar trešo un ceturto daļu šādā redakcijā:

„(3) Ja noziedzīga nodarījuma rezultātā iestājusies personas nāve vai cietušais miris un nav pieprasījis valsts kompensāciju vai valsts kompensāciju ir pieprasījis un nav saņēmis, valsts kompensāciju ir tiesības saņemt personai, kura atzīta par cietušo attiecīgajā kriminālprocesā.

(4) Tiesības uz valsts kompensāciju ir, ja tīša noziedzīga nodarījuma rezultātā:

1) iestājusies personas nāve;

2) cietušajam nodarīti smagi vai vidēja smaguma miesas bojājumi;

3) aizskarta cietušā tikumība vai dzimumneaizskaramība;

4) cietušais cietis no cilvēku tirdzniecības;

5) cietušais inficēts ar cilvēka imūndeficīta vīrusu, B vai C hepatītu.”

1. Izteikt 3.1panta 2.punktu šādā redakcijā:

„2) noziedzīga nodarījuma izdarītājam, kas atzīts par vainīgu, pamatojoties uz notiesājošu spriedumuvai prokurora priekšrakstu par sodu, vai pret kuru kriminālprocess izbeigts personu nereabilitējošu apstākļu dēļ.”

1. Aizstāt 4.panta pirmās daļas 4.punktā vārdus „apsūdzētā, kas atzīts par vainīgu noziedzīga nodarījuma izdarīšanā” ar vārdiem „noziedzīga nodarījuma izdarītāja”.
2. 7.pantā:

aizstāt pirmajā daļā skaitli „10” ar vārdu „piecas”;

izteikt otro daļu šādā redakcijā:

„(2) Kompensācija tiek izmaksāta:

1) 100 procentu apmērā, ja iestājusies personas nāve;

2) 70 procentu apmērā, ja cietušajam nodarīti smagi miesas bojājumi vai noziedzīgs nodarījums kvalificēts kā izvarošana vai vardarbīgas dzimumtieksmes apmierināšana pretdabiskā veidā, vai aizskarta nepilngadīgā cietušā tikumība vai dzimumneaizskaramība, vai cietušais cietis no cilvēku tirdzniecības;

3) 50 procentu apmērā, ja cietušajam nodarīti vidēja smaguma miesas bojājumi vai aizskarta cietušā tikumība vai dzimumneaizskaramība, izņemot šīs daļas 2.punktā minētos gadījumus, vai cietušais inficēts ar cilvēka imūndeficīta vīrusu, B vai C hepatītu.”;

izslēgt ceturto un piekto daļu.

1. Papildināt likumu ar 7.1pantu šādā redakcijā:

„**7.1pants. Izmaksājamās valsts kompensācijas apmēra noteikšanas nosacījumi**

(1) Ja cietušais ir saņēmis kompensāciju par nodarīto kaitējumu no noziedzīga nodarījuma izdarītāja vai viņa vietā citas personas, valsts kompensācijas apmēru samazina atbilstoši jau saņemtajai kompensācijai.

(2) Ja noziedzīga nodarījuma rezultātā cietušajam vienlaikus iestājušās 7.panta otrās daļas 1., 2. vai 3.punktā minētās sekas, izmaksā vienu valsts kompensāciju atbilstoši noziedzīga nodarījuma smagākajām sekām. Ja noziedzīga nodarījuma rezultātā cietušajam vienlaikus iestājušās 7.panta otrās daļas 1., 2. vai 3.punktā minētās vairākas viena un tā paša smaguma sekas, izmaksā vienu valsts kompensāciju 7.panta noteiktajā apmērā atbilstoši attiecīgajām noziedzīga nodarījuma sekām.

(3) Ja noziedzīga nodarījuma rezultātā iestājusies vairāku personu nāve, cietušajam izmaksā valsts kompensācijas atbilstoši to personu skaitam, kuru nāve, sakarā ar ko persona atzīta par cietušo, ir iestājusies noziedzīga nodarījuma rezultātā.

(4) Ja noziedzīga nodarījuma rezultātā iestājusies personas nāve un kriminālprocesā par cietušajiem atzītas vairākas personas, cietušajam izmaksā valsts kompensāciju, sadalot to proporcionāli cietušo skaitam.

(5) Ja pēc valsts kompensācijas izmaksāšanas sakarā ar noziedzīga nodarījuma rezultātā iestājušos personas nāvi procesa virzītājs tajā pašā kriminālprocesā par cietušo atzīst citu personu, valsts kompensāciju tai izmaksā tādā pašā apmērā, kādā tā tika izmaksāta cietušajam vai cietušajiem.

(6) Ja valsts kompensācija par noziedzīga nodarījuma rezultātā iestājušos personas nāvi izmaksāta vairākiem cietušajiem un šajā likumā noteiktajos gadījumos Juridiskās palīdzības administrācija ir pieņēmusi lēmumu par izmaksātās valsts kompensācijas piedziņu no cietušā, piedzenamo valsts kompensācijas daļu izmaksā citam cietušajam vai proporcionāli citiem cietušajiem tajā pašā kriminālprocesā. Šīs daļas pirmais teikums nav piemērojams, ja Juridiskās palīdzības administrācija ir pieņēmusi lēmumu par izmaksātās valsts kompensācijas piedziņu no cietušā sakarā ar to, ka cietušais ir saņēmis kompensāciju par nodarīto kaitējumu no noziedzīga nodarījuma izdarītāja vai viņa vietā citas personas.

(7) Ja persona atzīta par cietušo kriminālprocesā un tajā pašā kriminālprocesā atzīta par cietušo arī sakarā ar noziedzīga nodarījuma rezultātā iestājušos citas personas nāvi, cietušajam izmaksā valsts kompensācijas gan par cietušajam noziedzīga nodarījuma rezultātā iestājušajām sekām, gan sakarā ar noziedzīga nodarījuma rezultātā iestājušos citas personas nāvi.

(8) Ja valsts kompensācija izmaksāta un galīgajā nolēmumā konstatēts, ka noziedzīga nodarījuma rezultātā cietušajam ir iestājušās smagākas sekas, cietušajam izmaksā starpību starp izmaksāto valsts kompensāciju un izmaksājamo valsts kompensāciju.

(9) Ja cietušais miris un nav pieprasījis valsts kompensāciju vai valsts kompensāciju ir pieprasījis un nav saņēmis, personai, kura atzīta par cietušo attiecīgajā kriminālprocesā, izmaksā valsts kompensāciju tādā apmērā, kādā tā būtu izmaksājama cietušajam, kas ir miris.”

1. 8.pantā:

aizstāt otrās daļas 3. un 4.punktā vārdus „dzīvesvietas adrese” ar vārdiem „kriminālprocesā norādītā personas dzīvesvietas adrese”;

izteikt otrās daļas 5.punktu šādā redakcijā:

„5) noziedzīga nodarījuma rezultātā nodarītā kaitējuma raksturs (iestājusies personas nāve, miesas bojājumu smagums, tikumības vai dzimumneaizskaramības aizskārums, cilvēku tirdzniecības norādošo pazīmju esamība vai konstatēts cilvēka imūndeficīta vīruss, B vai C hepatīts);”;

aizstāt otrās daļas 7.punktā vārdus „aizdomās turēto vai apsūdzēto” ar vārdiem „noziedzīga nodarījuma izdarītāju”;

papildināt otro daļu ar 8.punktu šādā redakcijā:

„8) personu skaits, kuras atzītas par cietušajiem tajā pašā kriminālprocesā sakarā ar iestājušos personas nāvi, un informācija par šīm personām (vārds, uzvārds, personas kods, kriminālprocesā norādītā personas dzīvesvietas adrese, kontaktinformācija, kā arī datums, kad persona ir atzīta par cietušo).”

1. Papildināt 9.pantu pēc vārda „cietušo” ar vārdiem „vai tā ir uzzinājusi par faktiem, kas viņai dod tiesības to darīt”.
2. Izteikt 10.panta sesto daļu šādā redakcijā:

„(6) Atkārtots valsts kompensācijas pieprasījums par to pašu noziedzīgu nodarījumu ir pieļaujams, ja notikušas izmaiņas iepriekš iesniegtajā informācijā.”

1. Aizstāt 12.panta 4.punktā vārdus „apsūdzētā, kas atzīts par vainīgu noziedzīga nodarījuma izdarīšanā” ar vārdiem „noziedzīga nodarījuma izdarītāja”.
2. Papildināt 17.panta trešās daļas 1.punktu pēc vārda „apstiprinājumu” ar vārdiem „vai atteikumu pieņemt valsts kompensācijas pieprasījumu;”.
3. Aizstāt 19.panta 1., 4. un 5.punktā vārdus „apsūdzētais, kas atzīts par vainīgu noziedzīga nodarījuma izdarīšanā” (attiecīgā locījumā) ar vārdiem „noziedzīga nodarījuma izdarītājs” (attiecīgā locījumā).
4. Aizstāt 21.panta nosaukumā, trešajā, ceturtajā un piektajā daļā vārdus „apsūdzētais, kas atzīts par vainīgu noziedzīga nodarījuma izdarīšanā” (attiecīgā locījumā) ar vārdiem „noziedzīga nodarījuma izdarītājs” (attiecīgā locījumā).
5. Izteikt pārejas noteikumu 3.punktu šādā redakcijā:

„3. Šā likuma 7.panta pirmās daļas pirmais teikums stājas spēkā 2014.gada 1.janvārī. Līdz 2013.gada 31.decembrim vienam noziedzīgā nodarījumā cietušajam izmaksājamās valsts kompensācijas maksimālais apmērs tiek noteikts četru minimālo mēneša darba algu apmērā, un šā likuma 7.panta otrajā daļā noteiktās izmaksājamās valsts kompensācijas apmērs tiek aprēķināts, par pamatu ņemot četras minimālās mēneša darba algas.”

1. Papildināt pārejas noteikumus ar 5.punktu šādā redakcijā:

„5. Valsts kompensācijas pieprasījumus, kurus Juridiskās palīdzības administrācija saņēmusi līdz 2012.gada 31.decembrim, tā izskata un valsts kompensāciju piešķir atbilstoši normatīvajiem aktiem, kas bija spēkā līdz 2012.gada 31.decembrim.”

17. Izteikt Informatīvo atsauci uz Eiropas Savienības direktīvām šādā redakcijā:

„**Informatīva atsauce uz Eiropas Savienības direktīvām**

Likumā iekļautas tiesību normas, kas izriet no:

1) Padomes 2004.gada 29.aprīļa direktīvas 2004/80/EK par kompensāciju noziegumos cietušajiem;

2) Eiropas Parlamenta un Padomes 2011.gada 5.aprīļa direktīvas 2011/36/ES par cilvēku tirdzniecības novēršanu un apkarošanu un cietušo aizsardzību, un ar kuru aizstāj Padomes Pamatlēmumu 2002/629/TI.”

Likums stājas spēkā 2013.gada 1.janvārī.

Tieslietu ministra p.i. L.Straujuma

23.08.2012. 12:15

1180

J.Bārbale

67036834; Jelena.Barbale@tm.gov.lv